Я вельмі люблю, калі мы адпачываем усёй сям’ёй. Мы абышлі ўсе ваколіцы нашай вёскі. Мама расказала мне шмат цікавага пра кало-дзеж каралевы Боны Сфорцы, старыя панскія могілкі. У нас сабрана калекцыя саматканых ручнікоў з усёй Беларусі, некаторым з іх больш за сто год. Мама запісала многа песень, прыпевак, прымавак і прыказак ад жыхароў вёскі. Мае бацькі сабралі шмат прылад працы, прадметаў хатняга ўжытку, якімі карысталіся нашы продкі. Тата мой вельмі любіць прыроду. Мы з ім не першы год назіраем за жыццём баброў.